《张稚恭中翰招同高念侣副宪王兰陔水部湖舫宴集》
清代·周宸藻

晴湖如练水云收，画舫相携兴自幽。几处柳阴浮绿蚁，谁家花影傍朱楼。

回思聚散怜佳会，过眼风华感昔游。搔首斜阳频怅望，乾坤何地是沧洲。

作者简介：浙江嘉善人，字端臣，号质庵。顺治十二年进士。由庶常改御吏，屡陈时务，皆切中弊要，巡两淮盐课罢归。工诗擅书，有《柿叶斋诗集》等。